Translations:Help:Notifications/26/hu

Jelenleg a MediaWiki csak a figyelőlistán keresztül küld értesítéseket. A figyelőlista nagyon hasznos, de korlátozottak a képességei: jól működik szócikkeket érintő eseményeknél, de felhasználókat érintő eseményeknél már nem annyira. Hiányzik a fokozatosság is: ha egy oldal a figyelőlistádon van, minden változásról értesülsz, ha nincs rajta semmiről. A figyelőlisták hasznosak, és jól betöltik azt a szerepet, amire eredetileg kitalálták őket, de nem fedik le a wikis tevékenység minden fajtáját. Azt reméljük, hogy az új értesítési rendszer a figyelőlistákat kiegészítve jobb felhasználói élményt tud nyújtani. A felhasználók több információt kapnak többféle eseményről, sokkal könnyebben, és nagyobb befolyásuk van rá, mikor és miről kapjanak értesítéseket.